**STATUT**

**ASOCIAŢIA DE DEZVOLTARE INTERCOMUNITARĂ**

**ITI IER-BARCĂU**

**VERSIUNEA CONSOLIDATĂ - MAI 2021**

**Datele de identificare, voinţa de asociere, scopul şi obiectivele asociaţiei**

**Denumirea, forma juridică, sediul, durata şi patrimoniul**

**Principiile asociaţiei și condițiile de funcţionare**

**Calitatea, drepturile şi obligaţiile membrilor**

**Veniturile asociaţiei**

**Organele de conducere, administrare şi control**

**Modificarea statutului asociaţiei**

**Dizolvarea asociaţiei**

**Lichidarea asociaţiei**

**Dispoziţii finale**

**Capitolul 1 Datele de identificare, voinţa de asociere, scopul şi obiectivele asociaţiei**

**Art. 1 Datele de identificare ale membrilor fondatori**

Unitățile administrativ-teritoriale care se constituie în **ASOCIAŢIA DE DEZVOLTARE INTERCOMUNITARĂ ITI IER-BARCĂU**, conform art. 89-91 din Ordonanță de Urgență nr. 57/2019 privind Codul Administrativ, cu modificările şi completările ulterioare, precum şi în temeiul Ordonanţei Guvernului nr. 26/2000 cu privire la asociaţii şi fundaţii, cu modificările şi completările ulterioare, sunt următoarele:

**1. Comuna \_\_\_\_\_\_\_\_\_\_\_\_\_,** cu sediul în \_\_\_\_\_\_\_\_\_, str. \_\_\_\_\_\_\_\_\_, nr. \_\_\_\_\_\_\_, judeţul \_\_\_\_\_, cod poştal \_\_\_\_\_\_\_\_\_ cod fiscal \_\_\_\_\_\_\_\_\_\_\_\_\_\_\_\_, reprezentată de dl. \_\_\_\_\_\_\_\_\_\_\_\_\_, în calitate de primar, legal împuternicit în acest scop prin Hotărârea Consiliului Local al Comunei \_\_\_\_\_\_\_\_\_\_ nr. \_\_\_\_ din \_\_\_\_\_\_\_\_\_\_\_\_;

**2. Orașul \_\_\_\_\_\_\_\_\_\_\_\_\_,** cu sediul în \_\_\_\_\_\_\_\_\_, str. \_\_\_\_\_\_\_\_\_, nr. \_\_\_\_\_\_\_, judeţul \_\_\_\_\_, cod poştal \_\_\_\_\_\_\_\_\_ cod fiscal \_\_\_\_\_\_\_\_\_\_\_\_\_\_\_\_, reprezentată de dl. \_\_\_\_\_\_\_\_\_\_\_\_\_, în calitate de primar, legal împuternicit în acest scop prin Hotărârea Consiliului Local al Comunei \_\_\_\_\_\_\_\_\_\_ nr. \_\_\_\_ din \_\_\_\_\_\_\_\_\_\_\_\_;

**3. Municipiul \_\_\_\_\_\_\_\_\_\_\_\_\_,** cu sediul în \_\_\_\_\_\_\_\_\_, str. \_\_\_\_\_\_\_\_\_, nr. \_\_\_\_\_\_\_, judeţul \_\_\_\_\_, cod poştal \_\_\_\_\_\_\_\_\_ cod fiscal \_\_\_\_\_\_\_\_\_\_\_\_\_\_\_\_, reprezentată de dl. \_\_\_\_\_\_\_\_\_\_\_\_\_, în calitate de primar, legal împuternicit în acest scop prin Hotărârea Consiliului Local al Comunei \_\_\_\_\_\_\_\_\_\_ nr. \_\_\_\_ din \_\_\_\_\_\_\_\_\_\_\_\_;

**4. Comuna \_\_\_\_\_\_\_\_\_\_**

**etc. etc. etc.**

**Art. 2 Exprimarea voinţei de asociere**

Noi, reprezentanţii unităţilor administrativ - teritoriale menţionate la art. 1, ca urmare a înţelegerii intervenite pentru înfiinţarea Asociaţiei de Dezvoltare Intercomunitare ITI IER-BARCĂU,

(1) considerând că formatul instituţional al conlucrării intercomunitare este determinat de crearea unui spaţiu rural comun al unităţilor administrativ - teritoriale reprezentate şi de promovarea colaborării dintre acestea;

(2) considerând ca fiind determinantă, în planul dezvoltării locale, asocierea colectivităţilor şi autorităţilor teritoriale în probleme precum: dezvoltarea economică şi investiţională zonală şi rurală, protecţia mediului înconjurător, ameliorarea şi dezvoltarea infrastructurilor, precum şi a serviciilor oferite cetăţenilor în vederea creşterii bunăstării acestora şi a prosperităţii unităţilor administrativ - teritoriale membre ale asociaţiei;

(3) considerând că rezultatele asocierii vor deveni subiecte de derulare a unor acorduri şi înţelegeri viitoare în domenii economice, sociale şi administrative, precum şi în alte domenii specifice de parteneriat şi colaborare;

(4) considerând că prin prezenta asociere se va asigura participarea colectivităţilor şi autorităţilor locale ale membrilor la realizarea dezvoltării durabile a unităţilor administrativ - teritoriale, precum şi a zonei în domenii comune de interes;

(5) considerând că asocierea este de natură să permită o mai bună îndeplinire a misiunii părţilor semnatare şi că aceasta poate să contribuie la dezvoltarea durabilă locală;

(6) decise fiind să favorizeze această asociere şi să contribuie astfel la progresul economico-social al localităţilor şi unităţilor administrativ - teritoriale semnatare, precum şi la coeziunea economică şi socială care uneşte populaţia acestora;

Ca persoane juridice de drept public, cu capacitate juridică deplină, prin reprezentanţii legali, în conformitate cu prevederile Ordonanţei Guvernului nr. 26/2000 cu privire la asociaţii şi fundaţii, cu modificările şi completările ulterioare, preum şi în acord cu dispoziţiile art. 89-91 din Ordonanță de Urgență nr. 57/2019 privind Codul Administrativ, cu modificările şi completările ulterioare,

am hotărât constituirea Asociaţiei de Dezvoltare Intercomunitară ITI IER-BARCĂU, care să promoveze interesele noastre comune.

**Art. 3 Scopul şi obiectivele asociaţiei**

(1) Scopul asociaţiei

Asociația se constituie în scopul implementării mecanismului de Investiții Teritoriale Integrate (ITI) pe raza de competență a unităților administrativ-teritoriale cuprinse în Strategia Integrată de Dezvoltare Durabilă (SIDD) a Regiunii Ier – Barcău.

Asociația de Dezvoltare Intercomunitară ITI IER-BARCĂU se consituie în scopul realizării în comun a unor proiecte de dezvoltare de interes zonal sau regional.

Asocierea are ca misiune stimularea şi sprijinirea creşterii prosperităţii teritoriului administrativ al asociaţiei şi a bunăstării cetăţenilor acesteia.

Aria de dezvoltare inițială a asociației corespunde limitelor teritoriale ale unităților administrativ-teritoriale din Bazinul Hidrografic a Văii Ierului și Barcăului, conform anexei, care face parte integrantă din prezentul statut.

(2) Obiectivele asociației:

a) coordonarea diferitelor intervenții care se vor finanța prin intermediul mecanismului ITI Ier - Barcău.

b) dezvoltarea durabilă a zonei Ier - Barcău și a tuturor unităților administrativ-teritoriale care compun Asociația;

c) asigurarea dezvoltării economice și sociale a zonei Ier - Barcău;

d) inițierea, promovarea și derularea unor proiecte comune de dezvoltare integrată a zonei și de atenuare a discrepanțelor de dezvoltare între localități;

e) susținerea accesării a diverselor surse de finanțare națională și internațională, respectiv a fondurilor nerambursabile alocate în cadrul Programelor Operaționale finanțate din fondurile europene, în cadrul cărora administrațiile publice locale sunt eligibile ca și solicitanți ai finanțărilor nerambursabile;

f) îmbunătățirea și dezvoltarea infrastructurii de transport a unităților administrativ-teritoriale care compun Asociația și a întregii zone a Ier - Barcău;

g) dezvoltarea, modernizarea și îmbunătățirea serviciilor publice privind sănătatea, educaţia, serviciile sociale pentru protecţia copilului, a persoanelor cu handicap, a persoanelor vârstnice, a familiei şi a altor persoane sau grupuri aflate în nevoie socială, cultura, tineretul, sportul, ordinea publică, situaţiile de urgenţă, protecţia şi refacerea mediului, conservarea, restaurarea şi punerea în valoare a monumentelor istorice şi de arhitectură, a parcurilor, grădinilor publice şi rezervaţiilor naturale, dezvoltarea urbană și rurală, evidenţa persoanelor, serviciile comunitare de utilităţi publice de interes local, serviciile de urgenţă de tip salvamont şi de prim ajutor, activităţile de administraţie social-comunitară, locuinţele sociale şi celelalte unităţi locative, punerea în valoare, în interesul colectivităţii locale, a resurselor naturale, precum și alte servicii publice de interes local stabilite ca atare prin lege.

h) dezvoltarea turismului;

i) dezvoltarea resurselor umane, creșterea ratei de ocupare și combaterea excluziunii sociale și a dezechilibrelor sociale;

j) atragerea unui număr cât mai mare de investiții private în vederea dezvoltării durabile a zonei Ier - Barcău și a unităților administrativ-teritoriale care o compun;

k) să constituie interfața pentru discuții și să fie un partener activ pentru autoritățile administrației publice locale în ceea ce privește aspectele de dezvoltare, în scopul de a susține politicile și acțiunile de interes intercomunitar;

l) coordonarea și acordarea de sprijin asociaților și beneficiarilor în vederea implementării Strategiei de Dezvoltare, Planului de acțiune din cadrul SIDD Ier - Barcău într-o concepție unitară și corelată cu programele de dezvoltare economico-socială a localităților, de amenajare a teritoriului, urbanism si mediu;

m) avizează propunerile de proiecte ce urmează a fi derulate prin mecanismul ITI, prin intermediul diferitelor PO, asigurând conformitatea acestora cu SIDD Ier - Barcău;

n) realizează monitorizarea proiectelor finanțate prin mecanismul ITI, în conformitate cu prevederile SIDD Ier - Barcău.

**Capitolul 2 Denumirea, forma juridică, sediul, durata şi patrimoniul**

**Art. 4 Denumirea asociaţiei**

(1) Denumirea asociaţiei este **ASOCIAŢIA DE DEZVOLTARE INTERCOMUNITARĂ ITI IER-BARCĂU** şi se va identifica sub acest nume care va fi folosit în toate actele emise.

(2) Abreviat se va utiliza prescurtarea **ADI ITI IER-BARCĂU**.

**Art. 5 Forma juridică a asociaţiei**

(1) Asociaţia este persoană juridică de drept privat şi de utilitate publică prin efectul legii, neguvernamentală şi nonprofit, constituită în vederea atingerii obiectivelor asociaţiei.

**Art. 6 Însemnele asociaţiei**

(1) Asociaţia va avea ştampilă, siglă şi însemne proprii.

**Art. 7 Sediul asociaţiei**

(1) Sediul asociaţiei este în România, Judeţul Bihor, Comuna Viișoara, nr. 219.

(2) Sediul asociaţiei poate fi schimbat pe baza hotărârii adunării generale a asociaţilor, cu respectarea prevederilor legale în vigoare la data adoptării hotărârii respective.

(3) Asociaţia poate constitui filiale, ca structuri teritoriale având organe de conducere proprii şi patrimoniu distinct de cel al asociaţiei, poate iniţia sau participa la constituirea de alte asociaţii, consorţii şi/sau societăţi comerciale, atât în ţară cât și în străinătate, în funcţie de necesităţile sale de funcţionare.

**Art. 8 Durata asociaţiei**

(1) Asociaţia de Dezvoltare Intercomunitară ITI IER-BARCĂU se constituie pe terment nelimitat, cu începere de la data înregistrării în Registrul Asociaţiilor şi Fundaţiilor.

**Art. 9 Patrimoniul asociaţiei**

(1) Patrimoniul iniţial al asociaţiei, la data constituirii, este de 600lei.

(2) Patrimoniul iniţial al asociaţiei se va suplimenta cu alte venituri legale, obţinute în scopul desfăşurării activităţilor prevăzute prin prezentul statut.

**Capitolul 3 Principiile asociaţiei și condițiile de funcţionare**

**Art. 10 Principiile asociaţiei**

(1) Unităţile administrativ - teritoriale membre pornesc la constituirea asociaţiei determinate de nevoia de colaborare, pentru a realiza un teritoriu solidar din punct de vedere social şi competitiv din punct de vedere economic, având ca bază principiile expuse în Carta Europeană a autoguvernării locale.

**Art. 11 Condiţii de funcţionare**

(1) Constituirea asociaţiei se face în cadrul legislativ existent, în condiţiile păstrării autonomiei fiecărei unităţi administrativ - teritoriale membre.

**Capitolul 4 Calitatea, drepturile şi obligaţiile membrilor**

**Art. 12 Calitatea de membru**

(1) Conform principiului liberei asocieri, poate fi membru al asociaţiei orice persoană fizică sau juridică interesată în sprijinirea asociaţiei, dacă Adunarea Generală a Asociaţilor consideră aderarea ca fiind oportună.

(2) Dobândirea, retragerea sau pierderea calităţii de membru al asociaţiei se face prin hotărâre a consiliului deliberativ al unităţii administrativ - teritoriale membre. Orice cerere de retragere îşi produce efectele de la data comunicării acesteia. Adunarea Generală a Asociaţilor poate dispune pierderea calităţii de membru al asociaţiei, în cazul în care, timp de doi ani consecutivi, unitatea administrativ - teritorială în cauză nu îşi îndeplineşte obligaţiile faţă de asociaţie. Obligaţiile membrilor nu pot fi retrase decât în baza unei hotărâri a Adunării Generale a Asociaţiei.

(3) Denunţarea unilaterală a unui acord de asociere, în orice situaţie, nu conduce la ştergerea obligaţiilor membrului care face denunţarea, dacă anterior denunţării, acel asociat şi-a asumat obligaţia respectivă.

(4) Adunarea Generală a Asociaţiei poate denunţa unilateral orice acord de asociere, dacă consideră că au fost lezate interesele asociaţiei, la propunerea Consiliului Director.

**Art. 13 Drepturile membrilor**

(1) Membrii asociaţiei au următoarele drepturi:

a). Să beneficieze de baza de date şi informaţii ale asociaţiei;

b). Să fie consultaţi în toate problemele de interes ale asociaţiei;

c). Să ia parte, prin reprezentanţii desemnaţi, la întrunirile, şedinţele Adunării Generale a Asociaţilor şi ale Consiliului Director;

d). Să ia parte la întocmirea materialelor de interes pentru asociaţie;

e). Să exprime orice fel de opinii asupra documentelor elaborate în cadrul asociaţiei;

f). Să solicite şi să primească sprijin pentru probleme ce ţin de activitatea asociaţiei;

g). Să fie informaţi asupra programelor şi proiectelor de dezvoltare a asociaţiei;

h).Să formuleze solicitări şi propuneri de proiecte privind dezvoltarea teritoriului administrativ al asociaţiei;

i). Să beneficieze de rezultatul activităţilor desfăşurate de asociaţie.

**Art. 14 Obligaţiile membrilor**

(1) Membrii asociaţiei au următoarele obligaţii:

a). Să respecte prevederile Statutului, hotărârile Adunării Generale şi deciziile Consiliului Director;

b). Să achite asociaţiei o contribuţie, în vederea acoperirii cheltuielilor asociaţiei. Contribuţia va fi stabilită de Adunarea Generală a Asociaţiei, în baza propunerii Preşedintelui asociaţiei.

c). Să respecte celelalte obligaţii stabilite de către Adunarea Generală a Asociaţilor sau de către Consiliul Director, în vederea atingerii obiectivelor specifice ale asociaţiei.

**Capitolul 5 Veniturile asociaţiei**

**Art. 15 Sursele patrimoniale şi de venit ale asociaţiei**

(1) Patrimoniul iniţial constituit în baza Actului Constitutiv al Asociaţiei;

(2) Contribuţiile asociaţilor;

(3) Donaţii, sponsorizări sau legate;

(4) Venituri provenite din activităţi economice, comerciale şi din servicii proprii;

(5) Dividende rezultate din activităţile societăţilor comerciale înfiinţate de către asociaţie;

(6) Dobânzi rezultate din plasarea sumelor disponibile;

(7) Subvenţii obţinute de la bugetul de stat, de la bugete locale, sau alte surse legale de pe teritoriul ţării;

(8) Finanţări de la instituţii, organizaţii şi organisme naţionale şi internaţionale;

(9) Alte venituri legale, obţinute în scopul desfăşurării activităţilor prevăzute prin statut.

**Capitolul 6 Organele de conducere, administrare şi control**

**Art. 16 Organele de conducere**

(1) Organele asociaţiei sunt:

a). Adunare Generală a Asociaţiei;

b). Consiliul Director;

c). Comisia de cenzori.

**Art. 17 Adunarea Generală a Asociaţiei**

(1) Adunarea generală este organul de conducere al asociaţiei de dezvoltare intercomunitară. Unitățile administrativ-teritoriale membre ale asociației sunt reprezentate de drept în adunarea generală a asociaţiei de către primari. Primarii pot delega calitatea lor de reprezentanţi ai unităţilor administrativ-teritoriale în adunările generale viceprimarilor, administratorilor publici, precum şi oricăror alte persoane din aparatul de specialitate al primarului sau din cadrul unei instituţii publice de interes local.

(2) Unitățile administrativ-teritoriale membre sunt reprezentate în Adunarea Generală a Asociației, de următoarele persoane :

\_\_\_\_\_\_\_\_\_\_\_\_\_\_\_\_\_\_\_\_\_\_, primar al Comunei \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_, primar al Orașului \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_, primar al Municipiului \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_, primar al Comunei \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_, primar al Orașului \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_, primar al Municipiului \_\_\_\_\_\_\_\_\_\_\_\_\_\_\_\_\_\_\_\_

etc.

(3) Adunarea Generală a Asociaţiei are drept de control permanent asupra activităţilor Consiliului Director, în limita prerogativelor acordate prin Statut.

(4) Atribuţiile Adunării Generale a Asociaţiei se referă la:

a). Realizarea scopului şi obiectivelor asociaţiei;

b). Modificarea Statutului asociaţiei;

c). Stabilirea modalităţii de exercitare a votului;

d). Aprobarea Regulamentul de Organizare şi Funcţionare al Consiliului Director;

e). Aprobarea bugetului anual de venituri şi cheltuieli şi a bilanţului contabil;

f). Numirea și revocarea membrilor Consiliului Director;

g). Alegerea şi revocarea Președintelui Asociației;

h). Aprobarea strategiei de dezvoltare a asociaţiei;

i). Aprobarea proiectelor supuse dezbaterii de către Consiliul Director;

j). Confirmarea de noi membri precum şi excluderea unor membri din cadrul asociaţiei;

k). Dizolvarea şi lichidarea asociaţiei, precum şi stabilirea destinaţiei bunurilor rămase după lichidare;

l). Aprobarea participării la programe care asigură finanţare/cofinanţare nerambursabilă sau rambursabilă;

m). Numirea și revocarea Comsiei de Cenzori;

n). Orice alte atribuţii prevăzute de lege sau rezultate din statutul asociaţiei.

(5) Adunarea Generală a Asociaţiei hotărăşte asupra realizării şi/sau finanţării unor obiective majore de interes comun şi stabileşte modificarea cotelor de contribuţie ale membrilor. Hotărârile Adunării Generale vor fi comunicate autorităților deliberative ale unităților administrativ-teritoriale membre.

**Art. 18 Regulile privind organizarea şi funcţionarea Adunării Generale a Asociaţiei**

(1) În exercitarea atribuțiilor sale, Adunarea Generală a Asociaţiei adoptă hotărâri, prin votul majorității membrilor.

(2) Hotărârile luate de Adunarea Generală a Asociaţiei, în limitele legii, ale actului constitutiv şi/sau ale statutului, devin obligatorii şi pentru membrii care nu au luat parte la Adunarea Generală a Asociaţiei sau au votat împotrivă.

(3) Hotărârile Adunării Generale a Asociaţiei, contrare legii, actului constitutiv sau dispoziţiilor cuprinse în statut, pot fi atacate în justiţie de către oricare dintre asociaţii care nu au luat parte la Adunarea Generală sau care au votat împotriva şi au cerut să se insereze aceasta în procesul-verbal de şedinţă, în termen de 15 zile de la data când au luat cunoştinţă despre hotărâre sau de la data când a avut loc şedinţa, după caz.

(4) Adunarea Generală a Asociației se întruneşte anual, în şedinţe ordinare, la convocarea preşedintelui asociaţiei.

(5) Adunarea Generală a Asociației se poate întruni ori de câte ori este nevoie în şedinţă extraordinară, la convocarea Preşedintelui, a Consiliului Director sau la cererea a cel puţin 1/3 din numărul membrilor.

(6) Convocarea trebuie să cuprindă locul, data, ora şi proiectul ordinii de zi. Convocatorul trebuie să fie comunicat membrilor asociaţiei cu cel puțin 3 zile înainte de ședință.

(7) Adunarea Generală a Asociaţiei este legal constituită dacă participă majoritatea membrilor. Neîntrunirea cvorumului necesar conduce la stabilirea unei noi convocări, pentru o dată ulterioară stabilită de către cel care a făcut prima convocare.

(8) Toate hotărârile Adunării Generale a Asociaţiei se iau cu votul majorităţii membrilor, fiecare membru al Adunării Generale, având dreptul la un vot.

(9) Adunarea Generală a Asociaţiei, cu acordul unanim al membrilor, poate adopta orice hotărâre care ţine de competenţa sa, fără respectarea formalităţilor cerute pentru convocare.

(10) Hotărârile Adunării Generale a Asociaţiei se comunică asociaţilor,prin publicare pe pagina de internet a asociaţiei.

**Art. 19 Consiliul Director**

(1)Consiliul Director este organul executiv de conducere a asociaţiei de dezvoltare intercomunitară şi este format din preşedintele asociaţiei de dezvoltare intercomunitară şi încă 6 membri aleşi din rândul membrilor adunării generale a asociaţiei.

(2) Consiliul Director este alcătuit din următoarele persoane, desemnate pentru un mandat de 4 ani, care poate fi reînnoit:

\_\_\_\_\_\_\_\_\_\_\_\_\_\_\_\_\_\_\_\_\_\_, președintele asociației

\_\_\_\_\_\_\_\_\_\_\_\_\_\_\_\_\_\_\_\_\_\_, primar al \_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_**\_, primar al \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_, primar al \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_, primar al \_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_**\_, primar al \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_, primar al \_\_\_\_\_\_\_\_\_\_\_\_

(3)În exercitarea competenţelor sale, Consiliul Director al asociaţiei procedează după cum urmează:

a). prezintă Adunării Generale raportul de activitate pe perioada anterioară, executarea bugetului de venituri şi cheltuieli, bilanţul contabil, proiectul bugetului de venituri şi cheltuieli şi proiectul de activităţi pentru perioada următoare;

b). aprobă politica de personal al asociaţiei (organigrama, stat de funcţii, fişa de post, Regulament de Ordine Interioară, Programul Calitatii, etc.);

c). îndeplineşte orice alte atribuţii prevăzute în Regulamentul de Organizare şi Funcţionare aprobat de Adunarea Generală a Asociaţiei.

(4) Consiliul Director se întruneşte trimestrial sau ori de câte ori este necesar, la convocarea preşedintelui în exerciţiu sau la cererea a cel puţin 1/3 dintre membri.

(5) Convocarea Consiliului Director se face cu cel puţin trei zile înaintea şedinţelor iar în situaţii care reclamă urgenţă cu cel puţin 1 zi. Convocarea se face în scris, de către preşedintele Consiliului Director, precizându-se,ordinea de zi, data, ora şi locul desfăşurării şedinţei.

(6) Sedinţele Consiliului Director sunt legal constituite, în prezența majoritățiimembrilor săi, iar deciziile se iau cu votul majorităţii absolute. În cadrul Consiliului Director, fiecare membru are dreptul la un vot. Sedinţele sunt conduse de preşedintele asociației.

(7) Deciziile luate de Consiliul Director se comunică membrilor şi sunt obligatorii pentru toţi membrii asociaţiei. Deciziile Consiliului Director se semnează de către membrii Consiliului care au votat pentru adoptarea deciziei.

(8) Consiliul Director, cu acordul unanim al membrilor, poate adopta orice decizie care ţine de competenţa sa, fără respectarea formalităţilor cerute pentru convocare.

(9) Consiliul Director exercită următoarele atribuţii**:**

a). angajează asociaţia în relaţia cu autorităţi publice naţionale şi străine, cu finanţatori şi organisme internaţionale, precum şi cu alte foruri a căror participare este necesară în vederea obţinerii de finanţări nerambursabile şi/sau rambursabile pentru realizarea unor obiective de interes comun;

b). decide asupra iniţierii unor proiecte de interes comun şi le propune spre aprobare Adunării Generale;

c). realizează şi aprobă formalităţile şi procedurile de achiziţii publice, în condiţiile legii;

d). prezintă Adunării Generale a Asociaţiei raportul de activitate pe perioada anterioară, executarea bugetului de venituri şi cheltuieli, bilanţul contabil, proiectul bugetului de venituri şi cheltuieli, respectiv programul de dezvoltare a asociaţiei şi a teritoriului administrativ al acestuia;

e). îndeplineşte orice atribuţii stabilite de către Adunarea Generală a Asociaţiei.

**Art. 20 Preşedintele Asociaţiei**

(1) Adunarea Generală a Asociației alege dintre membrii săi preşedintele asociaţiei de dezvoltare intercomunitară. Președintele Asociației este domnul \_\_\_\_\_\_\_\_\_\_\_\_\_, domiciliat în \_\_\_\_\_\_\_\_\_\_\_\_\_, sstr. \_\_\_\_\_\_\_\_\_\_\_\_\_, nr. \_\_, județul \_\_\_\_\_\_\_\_\_\_\_\_\_, CNP \_\_\_\_\_\_\_\_\_\_\_\_\_\_\_\_.

(2) Preşedintele Asociaţiei îndeplineşte următoarele atribuţii:

a). convoacă şi conduce lucrările Adunării Generale a Asociaţiei şi cele ale Consiliului Director;

b). reprezintă asociaţia în legătură cu terţii;

c). semnează actele şi documentele adoptate de organele asociaţiei;

d). stabileşte sarcinile şi îndrumarea activităţilor pentru membrii Consiliului Director;

e). urmăreşte şi asigură ducerea la indeplinire a hotărârilor și deciziilor, adoptate de Adunarea Generală a Asociatiei şi de Consiliul Director;

f). încheie acte juridice şi contracte de orice fel, în numele şi pe seama asociaţiei;

g). propune Consiliului Director aprobarea organigramei, a statului de funcţii, a Regulamentului de Ordine Interioară;

h). îndeplineşte orice atribuţii stabilite de către Adunarea Generală a Asociaţiei sau Consiliul Director.

**Art. 21 Comisia de Cenzori**

(1) Controlul financiar intern al asociaţiei este asigurat, de către Comisia de Cenzori, numită de Adunarea Generală a Asociaţiei. Nici un membru al Consiliului Director sau al structurii angajate nu poate fi membru al Comisiei de Cenzori.

(2) În realizarea competenţelor sale, Comisia de Cenzori are următoarele atribuţii:

a). verificarea modului în care sunt administrate bunurile asociaţiei;

b). întocmirea rapoartelor pe care le prezintă Consiliului Director şi Adunării Generale;

c). îndeplinirea oricăror alte atribuţii de control financiar prevăzute în Statut și/sau stabilite de Adunarea Generală a Asociației.

(3) Comisia de cenzori este alcătuită din următoarele persoane, desemnate pentru un mandat de 4 ani, care poate fi reînnoit:

\_\_\_\_\_\_\_\_\_\_\_\_\_\_\_, domiciliat în \_\_\_\_\_\_\_\_\_, str. \_\_\_\_\_\_\_\_\_\_\_\_, nr. \_\_\_\_, județul \_\_\_\_\_\_\_\_, CNP \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_, domiciliat în \_\_\_\_\_\_\_\_\_, str. \_\_\_\_\_\_\_\_\_\_\_\_, nr. \_\_\_\_, județul \_\_\_\_\_\_\_\_, CNP \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_, domiciliat în \_\_\_\_\_\_\_\_\_, str. \_\_\_\_\_\_\_\_\_\_\_\_, nr. \_\_\_\_, județul \_\_\_\_\_\_\_\_, CNP \_\_\_\_\_\_\_\_\_\_\_\_\_\_\_\_

**Capitolul 7 Modificarea statutului asociaţiei**

**Art. 22 Modificarea statutului asociaţiei**

(1) Modificarea sau completarea oricăror prevederi stabilite prin actul constitutiv şi/sau prin statutul asociaţiei se face prin înscrierea acestora în Registrul asociaţiilor şi fundaţiilor aflat la grefa judecătoriei în a cărei circumscripţie teritorială îşi are sediul asociaţia, cu aplicarea corespunzătoare a prevederilor din Ordonanţa de Guvern nr. 26/2000.

**Capitolul 8 Dizolvarea Asociaţiei**

**Art. 23 Asociaţia se dizolvă de drept prin:**

(1) Asociaţia se dizolvă de drept, prin hotărârea instanţei judecătoreşti competente, precum şi prin hotărârea Adunării Generale, în condiţiile reglementărilor în vigoare la data dizolvării.

**Capitolul 9 Lichidarea Asociaţiei**

**Art. 24 Lichidarea asociaţiei se poate realiza după cum urmează:**

(1) În cazurile de dizolvare prevăzute la cap.8 a Statutului, Adunarea Generala a Asociatiei va desemna, în condiţiile legislaţiei cu privire la insolvenţă, un administrator pentru lichidarea organizaţiei.

(2) Odată cu numirea unui administrator pentru lichidare judiciară, atribuţiile tuturor organelor de conducere ale asociaţiei încetează, în conformitate cu prevederile legislaţiei cu privire la insolvenţă.

(3) Dizolvarea, lichidarea şi radierea din Registrul Asociaţiilor şi Fundaţilor se vor efectua, prin procedurile legale aferente.

(4) În caz de dizolvare, bunurile rămase în urma lichidării judiciare se vor transmite către persoane juridice de drept privat sau de drept public cu scop identic sau asemănător, desemnat de Adunarea Generală a Asociaţilor, sau se va transmite proporţional către membrii asociaţiei, conform aporului financiar al acestora până la data producerii faptice a acesteia.

**Capitolul 9 Dispoziții Finale**

**Art. 25 Împuternicire**

(1) Persoana împuternicită să desfăşoare procedura de modificare a actului constitutiv și a statutului asociaţiei este domnul Balogh Ferencz, domiciliat în Biharia, str. Arany János nr. 61, posesor CI, seria ZH, nr. 139076.

(2) Prezentul statut a fost aprobat prin hotărârile consiliilor locale ale unităților administrativ-teritoriale asociate.

**\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \***

 **SEMNĂTURILE ASOCIAŢILOR:**